OpenLLM-France/wikimedia huggingface dataset:
# Jaume Arenas i Mauri

Jaume Arenas i Mauri (Argentona, 1925 - 29 d'agost de 2014) va ser un activista cultural català. Va ser mecànic ajustador a Mataró, operari en un taller de muntatge i reparació de bicicletes, i establert a Argentona, creà l'equip de ciclisme Ciclos Arenas. Va ser titular d'una empresa d'impremta, treballant com caixista i maquinista des de 1949 fins a 1979. Participà com a redactor, a la revista municipal Ecos el 1948. El 1950 fou soci fundador del grup Amics d'Argentona, promotors de la Festa del Càntir. Va ser soci fundador de l'Associació Catalana en pro de la Justícia i directiu de 1991 a 1997. Va ser jutge de pau d'Argentona, des de l'11 d'octubre de 1985 fins a la seva mort. El 2008 va rebre la Creu de Sant Jordi pel foment de l'associacionisme i la cultura popular i tradicional.

## Referències

* ↑ «Esquela de Jaume Arenas». La Vanguardia. [Consulta: 29 agost 2014].

## Enllaços externs

* Homenatge i biografia Arxivat 2016-03-03 a Wayback Machine. a www.capgros.com El diari digital de Mataró i el Maresme
# Escolos

Escolos (en grec, Σκώλος) és un topònim que apareix al Catàleg de les naus, de la Ilíada, referit a una de les ciutats de Beòcia de les que va sortir el contingent dels beocis que es dirigiren cap a Troia.
La localització d'Escolos no ha estat establerta amb certesa.
Se la menciona en les Hel·lèniques d'Oxirinc com una de les ciutats que no tenien muralles i que, davant de l'amenaça dels atenesos a l'inici de la Guerra del Peloponès, feren sinecisme amb Tebes, ciutat que duplicà així el seu nombre d'habitants.
Segons Estrabó, es tractava d'un lloc inhòspit i assenyala que fou l'indret on fou esquartertat Penteu.

## Notes

* ↑ «... els beocis, que habitaven Híria, la rocosa Àulida, Esquenos, Escolos…». Ilíada, II, 496-497. Traducció de Montserrat Ros, pàg. 73

## Referències

* ↑ Ilíada, FBM, Traducció de Montserrat Ros, nota 46, pàgina 73, de Joan Alberich i Mariné
* ↑ Hel·lèniques d'Oxirinc XX,3
* ↑ Lérida Lafarga 2007, p.548,611,612.
* ↑ Estrabón, Geografía IX,2,23.

## Bibliografia

* Homer; Ros i Ribas, Montserrat (trad.); Alberich i Mariné, Joan (notes). «Cant II (catàleg de les naus)». A: Ilíada. Vol. I. Barcelona: Fundació Bernat Metge, 2005, pàgs. 73 a 92. ISBN 9788472258570 [Consulta: 8 octubre 2017].
* Lérida Lafarga, Roberto. Helénicas de Oxirrinco: Texto y Traducción; Estado de la Cuestión; Comentario Histórico (html) (en castellà). Saragossa: Departamento de Ciencias de la Antigüedad. Facultad de Filosofía y Letras. Universidad de Zaragoza, 2007 ((tesi doctoral)). ISBN 9788477338987 [Consulta: 1r març 2016].
* Estrabón; Torres Esbarranch, Juan José (trad. i notes). Geografía (en castellà). libros VIII-X. Gredos, 2001. ISBN 84-249-2298-0.
# Puèi de Sant Circ

El Puèi de Sant Circ (en occità Puèi de Sant Circ o Puèi de la Crotz, en francès Puy de Sancy) és una muntanya del Massís Septentrional d'Occitània, situada al departament de Puèi Domat, a 35 km al sud-oest de Clarmont d'Alvèrnia, a la regió d'Alvèrnia-Roine-Alps. Es tracta de la muntanya més alta del Massís Septentrional, amb 1.885 m. Forma part d'un antic estratovolcà que ha estat inactiu durant uns 220.000 anys.
Els vessants nord i sud de la muntanya s'utilitzen per esquiar, i diversos telefèrics i remuntadors permeten accedir-hi. L'esquí es practica des de principis del segle xx. L'any 1936 es va construir un enllaç del telefèric des de Montdaur fins a una de les agulles situades just sota del cim.
La cara nord de la muntanya és també la font de dos rierols anomenats Dore i Dogne, que s'uneixen a uns 1.370 metres d'altitud per formar el Dordonya, el qual travessa la propera ciutat balneari de Montdaur i arriba a l'Estuari de la Gironda.

## Toponímia

El Puèi de Sant Circ s'havia anomenat Puèi de la Crotz durant el segle xix, degut a la presència d'una creu monumental al seu capdamunt. L'origen del nom actual sembla derivar de Sant Sixt, celebrat el 6 d'agost, data en la qual es produïa un important pelegrinatge al cim des dels pobles veïns, en especial dels parroquians de Sant Donat, del qual Sant Sixt n'és el patró.

## Galeria

* Vista del cim
* Detall del cim
* Estació superior del telefèric (entre la boira) i roques de l'Os (dreta)
* Puèi de Sant Circ (esquerra) i estació superior del telefèric (dreta)
* Vista de detall de l'estació superior del telefèric
* Vall de l'Infern, lloc clàssic de l'alpinisme hivernal a l'Alvèrnia

## Referències

* ↑ Roux, Jean. L'auvergnat de poche (en francès i occità). Assimil, 2002. ISBN 978-2-70-050319-7.
* 1 2 Géoportail
* ↑ Maillard, Danielle. Auvergne (en francès). Nathan, 1984.
* ↑ «Site officiel de l'Office de Tourisme du Massif de Sancy» (en francès). Arxivat de l'original el 2010-07-16. [Consulta: 8 maig 2024].
* ↑ «Étymologie du nom sur le site officiel du Massif du Sancy» (en francès). Arxivat de l'original el 2010-04-16. [Consulta: 8 maig 2024].
* ↑ Baudoin, Jacques. Grand livre des saints: culte et iconographie en Occident (en francès). Éditions Créer, 2006. ISBN 978-2-84-819041-9.
# La città delle donne

La città delle donne és una pel·lícula franco-italiana dirigida per Federico Fellini el 1979 i estrenada el 1980.

## Argument

En un tren on viatgen els esposos Snàporaz, el marit aborda una desconeguda que amaga i baixa quan el comboi s'atura al mig del camp. Snàporaz segueix aquesta senyora i es troba en una gran casa plena de dones que celebren una mena de congrés. Anirà d'una trobada estranya a l'altre, trobant-se sobretot amb un Don Joan vulgar, Katzone...

## Repartiment

* Marcello Mastroianni: Snàporaz
* Anna Prucnal: Elena Snàporaz
* Bernice Stegers: La desconeguda al tren
* Ettore Manni: El Doctor Xavier Katzone
* Donatella Damiani: Donatella
* Jole Silvani: La motociclista
* Fiammetta Baralla: Onlio
* Catherine Carrel: La comandant
* Marcella Di Falco: L'esclava
* Silvana Fusacchia: La patinadora
* Gabriella Giorgelli: La pecadora de San Leo
* Sibilla Sedat: La jutgessa
* Alessandra Panelli: La mestressa de casa
* Rosaria Tafuri: La ballarina
* Carla Terlizzi: Una "conquista" de Katzone
* Fiorella Molinari: La punk
* Katren Gebelein: La petita Enderbreith
* Marina Hedman: dona a l'infern
* Hélène Calzarelli, Stéphane Emilfolk, Dominique Labourier, Sylvie Meyer, Maïté Nahyr, Loredana Solfizi i Sylvie Wacrenier: Les militants féministes

## Rebuda

"Arribat al llindar de la tercera edat, Fellini com a director ha (per la seva fortuna i nostra) entrat en aquella esplendida maduresa en que un monstre sagrat aconsegueix aprofundir els seus tresors. Et deixa portar de la cavalcada de les invencions, i aconsegueixes encara gaudir (com un nen petit que acaba de descobrir adés el cinema), a cada seqüència, a cada quadre. Si a La città delle donne batega el suspens per la història, o pels ingredients (no importa com acabaran Snàporaz o Katzone..."

## Referències

* ↑ «La città delle donne». The New York Times.
* ↑ Giorgio Carbone a La notte, del 29 març de 1980:
# Heinrich Otto Wieland

Heinrich Otto Wieland (Pforzheim, Alemanya 1877 - Múnic 1957) fou un químic i professor universitari alemany guardonat amb el Premi Nobel de Química l'any 1927.

## Biografia

Va néixer el 4 de juny de 1877 a la ciutat de Pforzheim, situada a l'estat alemany de Baden-Württemberg. Va estudiar química a les universitats de Berlín, Stuttgart i Múnic, on es doctorà el 1901. El 1917 va succeir Adolf von Baeyer com a professor de química de la universitat de Múnic i, entre 1925 i 1953, fou professor de química orgànica a les universitats de Friburg i Múnic.
Wieland morí el 5 d'agost de 1957 a la seva residència de Múnic.

## Recerca científica

Va formular la teoria de la deshidrogenització i va explicar la constitució de molts productes de naturalesa completa, com la pteridina, les hormones sexuals i alguns alcaloides. Realitzà, així mateix, estudis complexos sobre els àcids biliars.
El 1927 fou guardonat amb el Premi Nobel de Química per les seves investigacions sobre la composició dels àcids biliars. El premi fou anunciat el 13 de novembre de 1928, sent entregat el 10 de desembre d'aquell mateix any a Estocolm.

## Activisme social

Wieland va tractar reeixidament de protegir a les persones, especialment als estudiants jueus, que van ser "restringits racialment" després de les lleis de Nuremberg. Els estudiants que eren expulsats de a universitat a causa d'aquesta llei van poder romandre en el grup de Wieland com a químics o com a "Gäste des Geheimrats" (convidats del consell privat).

## Reconeixements

En honor seu s'anomenà l'asteroide (8108) Wieland descobert el 30 de gener de 1995 per Freimut Börngen.

## Enllaços externs

* «Heinrich Otto Wieland» (en anglès). The Nobel Prize. The Nobel Foundation.
# Benidorm Club de Futbol

El Benidorm Club de Futbol va ser un club de futbol de la ciutat de Benidorm, (la Marina Baixa, País Valencià). Va ser fundat el 1964. El seu estadi va ser el Guillermo Amor, antigament conegut com a Estadi Municipal de Foietes. Va jugar diverses temporades al grup III de la Segona B i en la Tercera Divisió.
L'entitat va desaparèixer el 2011, després de 47 anys d'història.

## Història

* 14 temporades en Segona B
* 14 temporades en Tercera Divisió
Últimes temporades:
* 2001/2002: - Segona divisió B - 17é - Descens
* 2002/2003: - Tercera divisió - 1r
* 2003/2004: – Tercera divisió - 1r - Ascens
* 2004/2005: - Segona B - 12é
* 2005/2006: - Segona B - 7é
* 2006/2007: - Segona B - 9è
* 2007/2008: - Segona B -
En juliol de 2009 el club va canviar el seu nom oficial de Benidorm CD a Benidorm CF.

## Vegeu també

* Club de Futbol Benidorm

## Referències

* ↑ «La Fundación Benidorm, alternativa en Foietes» (en castellà). Diario Información, 22-07-2011.

## Enllaços externs

* Benidorm Club de Futbol - Lloc web oficial
# Brancaleone (Itàlia)

Brancaleone és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 110 km al sud-oest de Catanzaro i a uns 65 km al sud-est de Reggio de Calàbria. A 1 de gener de 2019 la seva població era de 3.542 habitants.
Brancaleone limita amb els municipis següents: Bruzzano Zeffirio, Palizzi i Staiti.
El famós poeta i novel·lista italià Cesare Pavese va estar exiliat aquí el 1935. Parts de la seva novel·la La lluna i les fogueres fan referència a l'època que va passar a la població.

## Referències

* ↑ «Resident population on 1st january» (en anglès). ISTAT. [Consulta: 31 gener 2020].
# Steenbergen

Steenbergen és un municipi de la província del Brabant del Nord, al sud dels Països Baixos. L'1 de gener del 2009 tenia 23.202 habitants repartits sobre una superfície de 158,79 km² (dels quals 12,17 km² corresponen a aigua). Limita amb Oostflakkee (Holanda Meridional) i Moerdijk, a l'oest amb Tholen (Zelanda), a l'est amb Halderberge i al sud amb Bergen op Zoom i Roosendaal.

## Centres de població

* Steenbergen (12.440 h)
* Dinteloord (5.680 h)
* Nieuw-Vossemeer (2.400 h)
* Kruisland (2.340 h)
* De Heen (580)

## Ajuntament

* Steenbergen Anders 4 regidors
* PvdA 4 regidors
* CDA 3 regidors
* VVD 3 regidors
* Gemeentebelangen 3 regidors
* D66 2 regidors

## Enllaços externs

* www.steenbergen.nl
# Cosmes (monjo)

Cosmes Monjo (en llatí Cosmas, en grec Κοσμᾶς) va ser un monjo i poeta autor d'un epigrama inclòs a l'Antologia grega. Era de cultura grega, però no se sap si era grec. Podria ser el mateix personatge que Cosmes Indicòpleustes o potser Cosmes de Jerusalem.

## Referències

* ↑ [https://quod.lib.umich.edu/m/moa/acl3129.0001.001/880?page=root;rgn=full+text;size=100;view=image;q1=CosmasSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 865. ]
# Geneva-on-the-Lake

Geneva-on-the-Lake és una vila dels Estats Units a l'estat d'Ohio. Segons el cens del 2000 tenia 1.545 habitants.

## Demografia

Segons el cens del 2000, Geneva-on-the-Lake tenia 1.545 habitants, 665 habitatges, i 395 famílies. La densitat de població era de 293,9 habitants/km².
Dels 665 habitatges en un 30,2% hi vivien nens de menys de 18 anys, en un 38,5% hi vivien parelles casades, en un 15,8% dones solteres, i en un 40,5% no eren unitats familiars. En el 31,9% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,9.
Per edats la població es repartia de la següent manera: un 26,6% tenia menys de 18 anys, un 8,9% entre 18 i 24, un 31% entre 25 i 44, un 20,7% de 45 a 60 i un 12,8% 65 anys o més.
L'edat mediana era de 36 anys. Per cada 100 dones de 18 o més anys hi havia 96,9 homes.
La renda mediana per habitatge era de 29.583 $ i la renda mediana per família de 31.786 $. Els homes tenien una renda mediana de 28.375 $ mentre que les dones 20.655 $. La renda per capita de la població era de 15.860 $. Aproximadament el 15% de les famílies i el 19,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geneva-on-the-Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Geneva-on-the-Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# La nit al dia

La nit al dia era un programa de televisió produït per Televisió de Catalunya. Va començar les emissions el 16 de setembre de 2002 al Canal 33, sota la presentació de Mònica Terribas.
La televisió pública catalana va decidir que l'informatiu passés al primer canal, a TV3, a partir del dilluns 19 de setembre del 2005. El seu horari era de dilluns a dijous de les 23.45 hores fins a la 1.00 h aproximadament. El dijous 28 de juny de l'any 2008 es va emetre el programa número mil. Poc després del canvi de presentador i direcció el 20 de juny del 2008, La nit al dia feu l'última emissió al canal català, amb un programa especial on es recopilaren les millors imatges dels darrers 5 anys de l'informatiu.
Els presentadors del programa foren:
* Mònica Terribas: des del dilluns 16 de setembre del 2002, fins a pocs dies abans que agafés el relleu a Francesc Escribano davant la direcció de Televisió de Catalunya; el dijous 8 de maig del 2008, la periodista va deixar d'editar i presentar el programa, cosa que feia des del primer dia d'emissió.
* Albert Closas: el divendres 9 de maig de 2008, va ser l'escollit per continuar presentant el programa d'actualitat. Va començar la seua tasca el dilluns següent, 12 de maig. No obstant això, aquesta tasca li durà ben poc temps, ja que el 20 de juny d'aquell mateix any se'n va emetre l'últim programa.

## Premis

* Premi Zapping 2004 en la categoria de Millor Programa d'Actualitat.
* Premi Nacional de Televisió 2007.

## Referències

* ↑ «Albert Closas serà el nou presentador de "La nit al dia"». 324.cat, 09-05-2008.
* ↑ tv3.cat - 5/03/2004: TVC s'endú 4 Premis Zapping
* ↑ vilaweb.cat - 30/10/2007: RAC1, "La nit al dia", la web d'iCat FM i Guifi.net, Premis NacionalsPremi Nacional de Televisió Arxivat 2007-11-01 a Wayback Machine.

## Enllaços externs

* La Nit Al Dia
# Àngel Alsina Pastells

Ángel Alsina i Pastells és un matemàtic i catedràtic de Didàctica de les Matemàtiques a la Universitat de Girona.
Àngel estudiarà la carrera d'educació per ser mestre, amb especialització en matemàtiques. Maria Antònia Canals i Tolosa serà la seva professora. Després va estudiar el màster en educació i més tard es va especialitzar en educació primària. Ha escrit llibres de didàctica de les matemàtiques que han servit com a referència per a l'educació matemàtica.

## Llibres

* APRENDRE A USAR LES MATEMATIQUES

## Referències

* ↑ «Universitat de Girona > Directori > Pàgina personal». [Consulta: 8 novembre 2022].
* ↑ «Ángel Alsina i Pastells» (en castellà). [Consulta: 8 novembre 2022].
* ↑ «Entrevista. Conversa amb Àngel Alsina. «L’essència de la Maria Antònia: una recerca aplicada, des de l’escola i per a l’escola»». [Consulta: 8 novembre 2022].
* ↑ «https://trobes.uv.es/discovery/fulldisplay/alma991008387739706258/34CVA_UV:VU1» (en anglès). [Consulta: 8 novembre 2022].
# Bit.Trip Fate

Bit.Trip Fate, comercialitzat com BIT.TRIP FATE, és un shooter de scrolling i un videojoc musical d'estil desenvolupat per Gaijin Games i publicat per Aksys Games disponible pel servei de descàrrega WiiWare de la Wii.
# Branch target predictor

A l'arquitectura d'ordinadors, un predictor d'objectiu de salt/branca és la part d'un processador que prediu l'objectiu, és a dir, l'adreça de la instrucció que s'executa a continuació, d'un salt condicional presa o una instrucció de salt incondicional abans de calcular l'objectiu de la instrucció de salt.
La predicció de l'objectiu del salt no és el mateix que la predicció del salt que intenta endevinar si es prendrà o no un salt condicional (és a dir, binària).
En dissenys de processadors més paral·lels, a mesura que la latència de la memòria cau d'instruccions s'allarga i l'amplada de recuperació augmenta, l'extracció d'objectius de branca es converteix en un coll d'ampolla. La recurrència és:
* La memòria cau d'instruccions recupera el bloc d'instruccions
* Les instruccions en bloc s'escanegen per identificar les branques
* S'identifica la primera branca presa prevista
* Es calcula l'objectiu d'aquesta branca
* La recuperació d'instruccions es reinicia a l'objectiu de la branca
A les màquines on aquesta recurrència triga dos cicles, la màquina perd un cicle complet de recuperació després de cada branca presa prevista. Com que les ramificacions previstes es produeixen cada 10 instruccions aproximadament, això pot forçar una caiguda substancial de l'ample de banda de recuperació. Algunes màquines amb latències de memòria cau d'instruccions més llargues tindrien una pèrdua encara més gran. Per millorar la pèrdua, algunes màquines implementen la predicció de l'objectiu de la branca: donada l'adreça d'una sucursal, prediuen l'objectiu d'aquesta branca. Un perfeccionament de la idea prediu l'inici d'una sèrie seqüencial d'instruccions donada l'adreça de l'inici de l'execució seqüencial d'instruccions anterior.
Aquest predictor redueix la recurrència anterior a:
* Hash l'adreça de la primera instrucció d'una execució
* Obteniu la predicció per a les adreces dels objectius de les sucursals en aquesta sèrie d'instruccions
* Seleccioneu l'adreça corresponent a la branca prevista presa
Com que la memòria RAM del predictor pot ser del 5 al 10% de la mida de la memòria cau d'instruccions, la recuperació es fa molt més ràpid que la recuperació de la memòria cau d'instruccions i, per tant, aquesta recurrència és molt més ràpida. Si no fos prou ràpid, es podria paral·lelitzar, predint les adreces de destinació de les branques de destinació.

## Referències

* ↑ «How branch predictor and branch target buffer co-exist?» (en anglès). [Consulta: 28 novembre 2023].
* ↑ «Dynamic Branch Prediction – Computer Architecture» (en anglès). [Consulta: 28 novembre 2023].
* ↑ «Branch Prediction» (en anglès). [Consulta: 28 novembre 2023].
* ↑ «[https://arxiv.org/pdf/2106.04205.pdf Micro BTB: A High Performance and Lightweight Last-Level Branch Target Buffer for Servers]» (en anglès). [Consulta: 28 novembre 2023].
# Steen (Minnesota)

Steen és una població dels Estats Units a l'estat de Minnesota. Segons el cens del 2000 tenia 182 habitants.

## Demografia

Segons el cens del 2000, Steen tenia 182 habitants, 69 habitatges, i 46 famílies. La densitat de població era de 167,3 habitants per km².
Dels 69 habitatges en un 39,1% hi vivien nens de menys de 18 anys, en un 58% hi vivien parelles casades, en un 5,8% dones solteres, i en un 31,9% no eren unitats familiars. En el 27,5% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,32.
Per edats la població es repartia de la següent manera: un 32,4% tenia menys de 18 anys, un 8,8% entre 18 i 24, un 26,4% entre 25 i 44, un 14,8% de 45 a 60 i un 17,6% 65 anys o més.
L'edat mediana era de 30 anys. Per cada 100 dones de 18 o més anys hi havia 95,2 homes.
La renda mediana per habitatge era de 36.875 $ i la renda mediana per família de 43.125 $. Els homes tenien una renda mediana de 31.750 $ mentre que les dones 21.250 $. La renda per capita de la població era de 15.531 $. Cap de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Steen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
* ↑ «Geographic Comparison Table- Steen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Cosmic Background Imager

El Cosmic Background Imager (CBI) fou un interferòmetre de 13 elements situat a una alçada de 5.080 metres a l'Observatori Llano de Chajnantor als Andes de Xile. Va començar a operar el 1999 per estudiar la Radiació còsmica de fons a la banda de microones i va funcionar fins al 2008.
El CBI realitzava measures a freqüències d'entre 26 i 36 GHz en deu bandes d'1 GHz d'amplada de banda. Tenia una resolució d'un 1/10 de grau, (en comparació, el satèl·lit pioner COBE, que va produir la primera detecció de les fluctuacions en el fons de microones el 1992, tenia una resolució d'uns 7 graus). Entre les principals conclusions del CBI és el fet que les fluctuacions que tenen una grandària petita en l'espai són més febles que les fluctuacions que tenen una mida gran, el que confirma anteriors prediccions teòriques. Més tècnicament, el CBI va ser el primer experiment per detectar l'anisotropia intrínseca de la radiació de fons de microones en escales massives dels cúmuls de galàxies, sinó que va proporcionar la primera detecció de la cua de l'amortiment de Silk, sinó que van trobar un indici de l'excés d'energia en alt l multipolos (CBI-excés) del que s'esperava del model ΛCDM, i es van detectar fluctuacions en la polarització de la radiació de fons de microones.
El CBI va ser construït al Califòrnia Institute of Technology, i els emprats amplificadors sensibles a la ràdio de la National Radio Astronomy Observatory, dos experiments similars són el Very Small Array, operat a l'illa de Tenerife i el Degree Angular Scale Interferometer, operat a l'Antàrtida. En tots dos experiments també es va utilitzar interferometria de ràdio per mesurar les fluctuacions del CMB a menor resolució sobre grans àrees del cel. Un altre experiment va funcionar des de l'Antàrtida, el Arcminute Cosmology Bolometer Array Receiver, que s'utilitza energia total (bolométrica) detecció i una sola antena a una freqüència més alta i similar resolució angular per obtenir resultats comparables als resultats de la CBI. La confluència d'aquests experiments del CMB i altres que empren diferents tècniques de mesura en els últims anys és un gran triomf de la cosmologia observacional.
CBI va ser una col·laboració entre diverses institucions als EUA i Europa. Encara col·labora estretament amb les institucions xilenes Universitat de Xile i Universitat de Concepción a través de l'Observatori Chajnantor.
El 2006, les noves antenes d'1,4 m van reemplaçar als vells reflectors de 0,9 m per més estudis d'alta resolució en mode d'intensitat total. Durant aquesta etapa, CBI va ser anomenat CBI-2.
El juny de 2008, el CBI-2 va deixar de les observacions i l'instrument va ser retirat. El nou telescopi QUIET instrument va ser instal·lat a l'agost del 2008 a la muntanya CBI, en substitució de CBI-2.

## Vegeu també

* Wilkinson Microwave Anisotropy Probe

## Enllaços externs

* Caltech Observatori Chajnantor
* La connexió Caltech-Xile